# name
Definició i anàlisi de les àrees rurals desafavorides a Catalunya

# metadata.dc.contributor.other[].value
Universitat de Barcelona. Departament de Geografia Física i Anàlisi Geogràfica Regional

# metadata.dc.description.abstract[].value
[cat] Quan la tardar de 1980 vaig arribar a l'Institut Agronòmic Mediterrani de Montpeller poc sabia jo, habitant d'una comarca regada i rica com el Pla d'Urgell, que m'havia d'embarcar al cap de poc temps en l'estudi de les comarques rurals més endarrerides de Catalunya. El mateix curs 1980-1981 vaig haver de fixar el meu tema per al Màster en Projectes de Desenvolupament Agrari de l'Institut, i fruit de les preocupacions de l'equip de treball de l'Institut dirigit pel professor Antonio García Velazquez em vaig decidir per aquest tema. D'aleshores ençà no me n'he pogut separar, ni a nivell de recerca, ni a nivell professional. D'entrada, la preocupació pel tema de les comarques rurals desafavorides s'emmarcà dins d'un àmbit més tècnico-pragmàtic que teòric, en connexió amb el tipus d'ensenyament eminentment pragmàtic que buscava l'Institut. Es tractava de delimitar quines eren les àrees desafavorides de Catalunya i de suggerir les mesures d'ordenació territorial que podien resultar més idònies per aquestes àrees. Les tècniques d'anàlisi factorial, apreses sota el guiatge del professor Antonio García Velàzquez, que seguí d'aprop tot el treball, donaven l’eina per acomplir els anteriors propòsits. Del treball a l'Institut Agronòmic Mediterrani n'ha romàs en la tesi que segueix una part de l'anàlisi del desenvolupament de les comarques catalanes entorn de l'any 1975 (moment per al qual es disposava d’un paquet prou gran i significatiu d'informació). I s'ha mantingut també el terme de desafavorides o desfavorides, un adjectiu popularitzar en el llenguatge administratiu sobre la matèria, que no té un significat molt precís; però, pot ser per això mateix, s'escau a la diversitat dels fenòmens i situacions estudiats.

# metadata.dc.rights[].value
cc by-nc (c) Aldomà i Buixadé, Ignasi, 2024

# metadata.dc.source[].value
Tesis Doctorals - Departament - Geografia Física i Anàlisi Geogràfica Regional

# metadata.dc.title[].value
Definició i anàlisi de les àrees rurals desafavorides a Catalunya